Det viser en undersøgelse fra Infomedias Analyseafdeling, der har undersøgt, hvor mange gange Danmarks 100 største byer er blevet omtalt i de landsdækkende dagblade i det seneste år. -Aalborg sniger sig ind blandt de tre mest omtalte byer ved at overhale Danmarks tredjestørste by, Odense. Men det er faktisk Skagen, der klarer sig bedst, når man sætter antallet af omtaler i forhold til indbyggertallet. Af landets 100 største byer er det kun Brøndby og Roskilde, der trækker mere omtale pr. indbygger end Skagen, siger Senior medieanalytiker Søren Langelykke fra Infomedias Analyseafdeling. Af de nordjyske byer får Aalborg mest omtale med 7.664 omtaler, og herefter følger Hjørring med 1.057, Frederikshavn med 1.004 og Skagen med 987. Skagen har med 114 flest omtaler pr. indbygger, mens Aalborg har 75 og Thisted har 62. Listen toppes ikke overraskende af København og Århus.

Opsummering:
Aalborg løber med tredjepladsen for næsen af Odense i en opgørelse over Danmarks 100 største byers eksponering i medierne.